Пенчо Славейков
В полунощи дим, извит…

chitanka.info

В полунощи дим, извит,

из високия комин,

като неподвижен стълб,

тъне в небосвода син.

А от него други стълб

се отсеня отстрана,

върху покрива завит

в бяла снежна пелена.

Посред улицата спрян,

гледам чужда сянка аз —

гледам, както посред ден

гледат моята без свяст.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.